|  |  |
| --- | --- |
|  |  Καλλιθέα 27/03/2025  |
| ΔιεύθυνσηΤηλ.Email | : Φορνέζη 2, ΤΚ 17675 Καλλιθέα: 210-9530910, 917 : i.kallithea.allazei@gmail.com | **Π ρ ο ς :**Τον Πρόεδρο του Δημοτικού Συμβουλίου Καλλιθέας(για την Ειδική Συνεδρίαση Λογοδοσίας της Δημοτικής Αρχής) |

**Θέμα: Τι κάνει η διοίκηση για την επίβλεψη και τη σωστή αποκατάσταση οδών**

 **και πεζοδρομίων μετά τα έργα ιδιωτικών παρόχων;**

Αγαπητοί Συνάδελφοι της Διοίκησης,

Σε προηγούμενο δημοτικό συμβούλιο στα προ ημερησίας θέματα θέσαμε το θέμα εκμετάλλευσης από τις ιδιωτικές εταιρείες φωταερίου και κινητής τηλεφωνίας και όχι μόνο, του υπεδάφους και των πεζοδρομίων αλλά και την καταστροφή των οδοστρωμάτων της πόλης μας!

Αποφύγατε να μας απαντήσετε!

Στο θέμα δε, που αφορούσε στην τοποθέτηση καμπινών κινητής τηλεφωνίας σε διάφορα σημεία της πόλης οι απαντήσεις που μας δώσατε δεν ήταν ικανοποιητικές!

Σήμερα που ήδη όλοι βιώνουμε το τι συμβαίνει στην πόλη, διότι σκάβεται όλη η πόλη ακόμη και η Λεωφόρος Θησέως που πρόσφατα ασφαλτοστρώθηκε και οι νησίδες πρασίνου και τα μικρά μας πεζοδρόμια καταλαμβάνονται από μεγάλα κουτιά που ονομάζονται καμπίνες, επανερχόμαστε στο θέμα!

Σας ρωτάμε λοιπόν, παραχωρείται το υπέδαφος της πόλης, τα μικρά μας πεζοδρόμια και καταστρέφονται τα οδοστρώματα ακόμη και αυτά που πρόσφατα ασφαλτοστρώθηκαν με τι όφελος και με τι ανταλλάγματα;

Μη μας απαντήσετε πάλι για το γρήγορο ίντερνετ!

Η παράταξη «Η Καλλιθέα Αλλάζει» του Δημήτρη Κάρναβου έχει ξεκαθαρίσει ότι είναι υπέρ των νέων τεχνολογιών. Και των οπτικών ινών, για αυτό τοποθέτησε ελεύθερο ίντερνετ σε 30 σημεία της πόλης, στο δημαρχείο, στις πλατείες, στους αθλητικούς χώρους καθώς και τα έξυπνα παγκάκια!

Άλλο όμως το ένα και άλλο το άλλο!

Αυτή τη στιγμή σκάβεται όλη η πόλη!

Με τι όφελος και με τι ανταλλάγματα;

Σήμερα δεν έχουμε να κάνουμε με δημόσιους κοινωφελείς οργανισμούς όπως ήταν στο παρελθόν ο ΟΤΕ και η ΔΕΗ αλλά με εταιρείες που θησαυρίζουν και κερδοσκοπούν!

Έχει παραχωρηθεί μία ολόκληρη πόλη και σκάβονται αυλάκια, δημιουργούνται λακκούβες και κακοτεχνίες, γίνονται καταλήψεις πεζοδρομίων από μεγάλα ακαλαίσθητα κουτιά!

Αλήθεια, ποιος θα αναλάβει την συντήρηση, την καθαριότητα και την αισθητική τους;

Δεν έχουμε δει σε αυτές τις ιδιωτικές εργασίες ούτε έναν επιβλέποντα από το δήμο όταν επί της προηγούμενης διοίκησης γινόταν συστηματικά επίβλεψη.

Ποιος επιβλέπει τα έργα; Ποιος έχει την ευθύνη αποκατάστασης τους;

Ποιος τελικά θα πληρώσει; Τί εγγυήσεις έχετε λάβει;

 Οι εταιρείες κερδοσκοπούν και θησαυρίζουν και ο πολίτης πληρώνει την επένδυση τους.

Πρώτα πληρώνει ως καταναλωτής και μετά ως πολίτης με την επιδείνωση της καθημερινότητάς του, με τη σκόνη, τις λάσπες, την καταστροφή των οδοστρωμάτων και την καταστροφή των αυτοκινήτων από τις λακκούβες και τα αυλάκια!

Ο Δήμαρχος Αλίμου πρόσφατα πέρασε κανονισμό που προβλέπει όλα αυτά που αναφέρουμε.

Εσείς τι μέτρα προτίθεστε να πάρετε;

 Η Δημοτικός Σύμβουλος της Δημοτικής Παράταξης

 «Η ΚΑΛΛΙΘΕΑ ΑΛΛΑΖΕΙ – ΔΗΜΗΤΡΗΣ ΚΑΡΝΑΒΟΣ»

 ΜΑΡΓΑΡΙΤΗ ΒΑΣΩ